Aga teil lintšitakse neegreid

"Aga teil lintšitakse neegreid!" (vene keeles А у вас негров линчуют) on fraas, mis üldistab Nõukogude propaganda reaktsioone USA süüdistustele, et Nõukogude Liidus rikutakse inimõigusi. Fraas viitab mustanahaliste lintšimisele ja rassilisele diskrimineerimisele USA-s ning tuli kasutusele Nikita Hruštšovi võimuloleku aegu. Nõukogude Liidus ja Ida-Euroopa maades levis see anekdootides.

"Aga teil lintšitakse neegreid" on retooriline võte, mida tuntakse nime all tu quoque ("(aga) sina ka") või argumentum ad hominem ("argument inimese pihta"). Otseselt võttes ei ole see argument, kuna isiklik rünnak vastase pihta ei tõesta midagi, ent sel on teatav retooriline mõju. Antud juhul vihjatakse, et mustanahaliste diskrimineerimine USA-s, pikaajaline orjandus ning põlisameeriklaste poliitiline väärkohtlemine on hullemad kui sotsialismileerile süüks pandavad "üksikud puudujäägid".«СССР в мировом сообществе: от старого мышления к новому», Progress Publishers, 1990, с. 487.

Seda tüüpi anekdootides vestlevad tavaliselt ameeriklane ja venelane. Ühes versioonis küsib raadiojaam Ameerika Hääl Armeenia Raadiolt: "Kas on tõsi, et teil on poed tühjad?", millele Armeenia raadio pärast kolmepäevast pausi vastab: "Aga teil lintšitakse neegreid!"Дора Штурман, Сергей Тиктин (1985) "Советский союз в зеркале политического анекдота" ("Soviet Union in the Mirror of the Politicial Joke"), Overseas Publications Interchange Ltd., London, ISBN 0903868628, с. 58. Teises anekdoodis vaidlevad ameerika ja nõukogude automüüja, kumb riik teeb paremaid autosid. Lõpuks küsib ameeriklane: "Kui mitu aastakümmet peab keskmine nõukogude inimene töötama, et osta nõukogude auto?" Pärast pikka pausi vastab tema vastane: "Aga teil lintšitakse neegreid!"Dora Shturman, Sergei Tiktin (1985) "Sovetskii Soiuz v zerkale politicheskogo anekdota" ("Soviet Union in the Mirror of the Political Joke"), Overseas Publications Interchange Ltd., London, ISBN 0903868628, lk 58

Variandid
Sarnaseid fraase kasutatakse teisteski Ida-Euroopa keeltes:
 poola keeles: A u was Murzynów biją!"Gdzie Murzynów biją albo racjonalizm na cenzurowanym" (sõna-sõnalt: "Aga teie juures pekstakse neegreid!");
 tšehhi keeles: A vy zase bijete černochy!"Nepoučitelný Topolánek" (sõna-sõnalt: "Aga teie jälle peksate musti!");
 ungari keeles: Amerikában (pedig) verik a négereket! (sõna-sõnalt: "Ja Ameerikas pekstakse neegreid!")"A pragmatikus szocializmus évtizedei".

 Vaata ka 

 whataboutism

 Viited 

Kategooria:Külm sõda
Kategooria:Retoorika
Kategooria:Arutlusvead